Základná škola s materskou školou, SNP 446/178, Hraň

**PREVÁDZKOVÝ PORIADOK CVIČEBNE**

riad.školy: Mgr. Adriana Naďová

Cvičebňa slúži na zabezpečenie výučby telesnej výchovy pre žiakov ZŠ Hraň.

1. Cvičebňa sa môže používať len podľa rozvrhu hodín a rozpisu krúžkovej činnosti.

2. Mimoškolské a školské podujatia organizované v cvičebni musia byť schválené riaditeľom školy.

3. Vstup do cvičebňa je zásadne povolený iba v sprievode vyučujúceho a predpísanom úbore.

4. Do cvičebne je povolený vstup iba v čistých prezuvkách s nefarbiacou podrážkou.

5. Vyučujúci je povinný si skontrolovať počet žiakov a ich cvičebný odev.

6. Vyučujúci sa počas vyučovacej hodiny z priestorov cvičebne, resp. školského dvora , ihriska, kde žiaci vykonávajú telovýchovnú činnosť, nesmie v žiadnom prípade vzdialiť a nechať žiakov bez dozoru.

7. Ak je žiak uznaný lekárom ako necvičiaci, je povinný o tom predložiť lekárske potvrdenie.

8. Žiaci dodržiavajú pokyny vyučujúceho. Sú disciplinovaní, správajú sa tak , aby neohrozili bezpečnosť a zdravie svoje a svojich spolužiakov, športujú v duchu fair play.

9. Vyučujúci je povinný pred každým cvičením upozorniť na riziká cviku a vysvetliť zásady bezpečného správania sa a konania.

10. Je zakázané poškodzovať zariadenie cvičebne. V prípade úmyselného poškodenia žiak škodu nahradí.

11. Potrebné cvičebné náradie vydáva príslušný vyučujúci. Bez vedomia vyučujúceho nemajú žiaci prístup do skríň, ktoré slúžia na odkladanie cvičebného náradia a náčinia.

12. Pri telovýchovnom procese používajú žiaci iba tie telovýchovné náčinia, ktoré sú potrebné k danej činnosti, zaobchádzajú s nimi opatrne, prípadné poškodenie oznámia ihneď vyučujúcemu.

13. Žiaci pri telovýchovnom procese majú určené svoje stanovište, ktoré nemôžu bez povolenia vyučujúceho opustiť. Nesmú vyliezať na iné náradie, s ktorými nesúvisí ich činnosť, aby neprišlo k úrazu. Prípadný úraz okamžite nahlási vyučujúcemu alebo triednemu učiteľovi.

14. Všetky presuny na cvičisku robia žiaci pod vedením vyučujúceho pri dodržiavaní bezpečnostných predpisov.

15. Po skončení cvičenia je povinný vyučujúci uložiť používané náradie na svoje miesto.

17. Žiaci odchádzajú z cvičebne opäť pod vedením príslušného vyučujúceho.

18. Pri odchode z cvičebne vyučujúci skontroluje priestory cvičebne, vyvetrá ju a nechá otvorenú kvôli prúdeniu teplého vzduchu z chodby.

19. Pri odchode z cvičebne skontrolovať a vypnúť elektrické osvetlenie, uzatvoriť všetky skrine s náradím a náčiním, pozatvárať okná.

20. Je zakázané:

* manipulovať s otvoreným ohňom,
* fajčiť,
* používať stravu a nápoje, žuvačky,
* používať alkoholické nápoje a iné návykové látky,
* hrať futbal s akokoľvek loptou,
* vešať sa na basketbalové koše (z bezpečnostných dôvodov),
* chodiť do cvičebne .

Platný od 1.9.2015 Mgr. Adriana Naďová

 riaditeľ školy